सुख कदूं म्हेशां टिके दे रौहन्दे न ! दुख सुख ते कन्नों कन्नी चलदे न ! जिमी दी बंड होई जानें पर बजियें दे बाकी पुत्रें च किछ खलबली शुरु होई ! उनें गी बाले गी दित्ती दी बाडी डंगन लगी पेई। बजियें दा बड्डा पुत्र काहत्रां। जेढां सारै ग्रां काहन बनियै फिरदा हा। लगी पेआ बाले दै प्रती षडयन्तर रचन त थांऐं थांऐं चुब्बां लगी पेआ करान। पहलें बी ओ केई जाले तनदा रौहन्दा हा पर बजी ओदी चाल नईं हे चलन दिंन्दे। पर हुन बाड़ी दी बंड होई जानें पर केई डूगी चालां नईं हे चलन दिंन्दे। पर हुन बाड़ी दी बंड होई जानें पर केई डूगी चालां चलन लगी पेआ। अपनें भ्राऐं गी कत्रें मलाइयै बाले आस्तै जाले शुरु करि दित्ते। पर ग्रां दे लोक ओदी काली करतूतें थमां परिचित हे। बाले उप्पर इक होर आपत्ती आई। बजियें दी बरेस ही ते इक दिन घोड़े पर सवार होए दा हा तां खल्ल त्रटोई गेया। खट्टा पर पेई गेया। लक्क त्रुट्टी गेया ते होर बी मतियां सारियां चोटां आइयां। दवा कारी शुरु होई पर शरीर खीन गै हुन्दा गेया। ते इक दिन अगलै पैह्र कूच नगारा बज्जी गेया।